CELEX: E2020P0017
Language: el
Date: 2020-12-08 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Héraðsdómur Reykjavíkur στην υπόθεση Zvonimir Cogelja κατά Διεύθυνσης Υγείας (Υπόθεση E-17/20) 2021/C 141/13

22.4.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/13
            
         
      Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Héraðsdómur Reykjavíkur στην υπόθεση Zvonimir Cogelja κατά Διεύθυνσης Υγείας
      (Υπόθεση E-17/20)
      (2021/C 141/13)
      Στις 8 Δεκεμβρίου 2020, υποβλήθηκε στη Γραμματεία του Δικαστηρίου της ΕΖΕΣ αίτηση του Héraðsdómur Reykjavíkur (Πρωτοδικείο του Ρέικιαβικ) με την ίδια ημερομηνία, για την έκδοση συμβουλευτικής γνώμης στην υπόθεση Zvonimir Cogelja κατά Διεύθυνσης Υγείας, σχετικά με το ακόλουθο ερώτημα:
      Απαιτείται, βάσει του άρθρου 25 της οδηγίας 2005/36/ΕΚ σχετικά με την αναγνώριση των επαγγελματικών προσόντων [βλ. επίσης το άρθρο 3 παράγραφος 1 στοιχείο γ) και τα άρθρα 21 και 26 της εν λόγω οδηγίας], από κράτος του ΕΟΧ που χορηγεί τίτλο εκπαίδευσης ιατρού [«άδεια ειδικευμένου ιατρού» (στα ισλανδικά: sérfræðileyfi)] που αναγνωρίζεται αυτόματα σε άλλα κράτη του ΕΟΧ, να παρέχει το ίδιο την εκπαίδευση της οποίας η αναγνώριση ζητείται μέσω της χορήγησης του εν λόγω τίτλου, με αποτέλεσμα ένα κράτος του ΕΟΧ να μην πρέπει να χορηγεί τέτοιους τίτλους εάν η εκπαίδευση δεν έχει πραγματοποιηθεί στο εν λόγω κράτος;